**PROPOSTA FUNCIONS AGENT DE COEDUCACIÓ**

1. **Proposar criteris al Claustre i al Consell Escolar**, en coordinació amb la persona responsable de la coordinació de la Comissió de Convivència, per a la **revisió del projecte educatiu**, de les normes d'organització i funcionament, i de la planificació i desenvolupament dels currículums, incorporant una visió transversal de gènere destinada a promoure la igualtat real entre dones i homes, la prevenció de les violències masclistes i LGTBI-fòbic, així com el respecte a les orientacions sexuals i identitats de gènere diverses.
2. **Detectar necessitats** en matèria d'igualtat d'oportunitats d'ambdós sexes, de violències masclistes i LGTBI-fòbic, amb la finalitat d'elaborar o incorporar un programa d’igualtat al pla de convivència el pla d'igualtat del centre.
3. **Coordinar, dinamitzar i donar suport al professorat**, conjuntament amb la persona responsable de la comissió de convivència, en la programació d'iniciatives, activitats, projectes, plans i mesures que contribueixin a impulsar i consolidar projectes coeducatius amb l'objectiu de desenvolupar un procés d'integració curricular de la igualtat d’oportunitats i de tracte en tots els nivells i dimensions de la vida del centre.
4. Propiciar, des de la pràctica de l'aula, que **l'alumnat esdevingui veritable protagonista de processos transformadors** en matèria d'igualtat, de prevenció de les violències masclistes sexistes i de rebuig a l’LGTBI-fòbia, a través de xarxes educatives que transformin la realitat personal, de l'aula i del centre.
5. Realitzar i **dinamitzar propostes d'activitats i d'accions de formació** per a professorat, famílies i associacions de mares i pares, en matèria d'igualtat entre homes i dones, així com de prevenció de les violències masclistes i LGTBI-fòbiques, insistint en el principi de coresponsabilitat.
6. Vetllar per a que s’incloguin **criteris no sexistes en l’organització** d’activitats de caràcter complementari, i si escau, donar suport a qui les organitzi (AMIPAs, etc.)
7. **Prevenir i formar part de la gestió de situacions d’assetjament** per raó d’orientació sexual, identitat de gènere o expressió de gènere, identificar-les i actuar de manera coordinada tant amb altres xarxes educatives responsables com amb altres recursos específics de suport.
8. Vetllar i promoure que els **materials didàctics** del centre i els que es produeixin des del mateix centre incorporin la perspectiva de gènere i facin un ús no sexista del llenguatge i la imatge, així com la seva inclusió en els objectius curriculars. Incorporar referents LGTBI positius que serveixin per visibilitzar la diversitat sexual i de gènere. Coordinació amb Inspecció educativa.
9. Incloure en la **memòria final** del curs les actuacions coeducatives que s'han realitzat, l’avaluació processual i les propostes de millora que es deriven d'aquesta.